Here is a page extracted from Wikipedia that may contain CSS, HTML, and a lot of unformatted text.

Title: Cervera (Castellón)
Content: Cervera (Cervera del Maestrat en catalán, Cervera del Maestre en castellano) ye un municipio de lo País Valenciano que se troba en la comarca de lo Baixo Mayestrato, provincia de Castellón y partiu chudicial de Binaroz.

La suya población ye de 748 habitants (2008), en una superficie de 93,2 km² con una densidat de población de 71,15 hab/km².

Cheografía 
La localidat de Cervera ye situata a 316 metros d'altaria dencima de lo ran de la mar, a una distancia de 75 km de la ciudat de Castellón de la Plana, la capital de la suya provincia, y de 146 km de la ciudat de Valencia, la capital de lo País Valenciano.

Historia 

Lo castiello de Cervera estió lo centro d'una bailía hespitalera clamata Bailía de Cervera de la Frontera. Lo día 3 d'aviento de 1317 los hespitalers cedioron esta bailía a lo rei Chaime I con un acto celebrato en lo peirón de lo Fosar de Sant Mateu.

Lo 22 de chulio de 1319 se creó la Orden de Montesa. Las poblacions de la Bailía de Cervera quedoron baixo la churisdicción de la orden con l'acto de churamiento de fidelidat y homenache que se fació a lo representant de lo nuevo gran mayestre en la ilesia arciprestal de Sant Mateu lo 31 d'agosto de 1319.

La casa central de la Orden de Montesa estió en lo castiello de Montesa, encara que los Mayestres se establioron en Sant Mateu on edificoron la suya torre-palacio. Esto yera asinas porque en lo norte de la actual provincia de Castellón yera on la orden teneba mes tierras y rentas, chunto a la millor situación cheografica y importancia lanera y cerialista de Sant Mateu.

En la distribución de lo patrimonio de la nueva orden, La Bailía de Cervera u Mensa Maestral yera formata por Sant Mateu, Cervera, Traiguera con Sant Chorche, Chert con la Barsella, Caneto, La Chana, Cálich y Rossell.

Demografía

Administración

Alcaldes

Vinclos externos  
www.CerveraDelMaestre.org, web no oficial de Cerbera.

Localidaz d'a provincia de Castellón